  Анжелика Тихонова корреспондент Удмуртиын Тотальной диктант гожтыны 62 интыос усьтозы. Туэ со 10-тӥ оштолэзе ортчоз. Со сярысь элькун тӧролэн но кивалтэтлэн пресс-службазы ивортӥз. 55 интыос Ижкарын луозы, быдэн кык интыос Сарапулын но Сьӧлтаын, быдэн одӥг – Можгаын, Киясаын но Шарканын Диктант гожтон площадкаосын интыос сюбегатэмын луозы, соин ик радъясьёс нырысь-валысь гожтӥськыны ӵекто. Со понна  потыса ужрадлэн нимлыко сайтаз пыроно но ас кабинет пыр диктант гожтыны инты быръёно. Озьы ик диктантэз онлайн амалэн но гожтыны луоз. Со понна акцилэн нимлыко сайтаз «Пишем дома» раздел ужалоз. Пусъём, 2021-тӥ арын Тотальной диктантлы текстэз «Метро 2033» но «Метро 2034» романъёслэн авторзы, гожъяськись Дмитрий Глуховский дасяз. Тодэ вайытом, 2020-тӥ арын пандемиен сэрен Тотальной диктант нырысьсэ сӥзьыл ортчиз. Ватсалом, 3-тӥ оштолэзе Удмуртиын Бадӟым удмурт диктант гожтӥзы.  Тегъёс: Мерлык Ижкар Удмуртия ӟучкыл  